Magistralinis kelias A17 (Lietuva)
A17 – Lietuvos magistralinis kelias, Panevėžio aplinkkelis. Kelio ilgis – 22,28 kilometro. Šiame kelyje „juodųjų dėmių“ nėra. Kelias prasideda kelių lygių sankryžoje, su magistraliniais keliais  A2  Vilnius–Panevėžys  ir  A8  Panevėžys–Aristava–Sitkūnai . Eina Panevėžio rajono savivaldybės teritorija. Iš vakarų pusės aplenkia Panevėžio miestą. Susikerta su  A9  Panevėžys–Šiauliai . Baigiasi, įsiliedamas į  A10  Panevėžys–Pasvalys–Bauskė . Kelias didžiojoje dalyje nutiestas 2+1 eismo juostų profiliu. Šis profilis pasižymi tuo, kad kai į vieną pusę eismas turi 1 juostą, o kitą - 2 juostas, ir tokia konfigūracija keičiasi kas kelis kilometrus, kai 1 juostos kelias išplatėja į 2, o priešpriešiniam eismui susiaurėja į 1 juostą ir atvirkščiai.